Akanfo Ayiyɛ

Akanfo ayiyɛ yɛ guasodeyɛ a Akanfo a wɔwɔ Ghana yɛ ma obi a wawu anaa w'afiri mu.

Akanfo gye di sɛ owu yɛ ade a ɛka obi biara. Ɛno nti Akanfo ka nsɛm te sɛ 'Owu antweri obiako mforo' ne 'Owu nkrante nndɔ obiako'. 

 Akanfo Gyidi 
Akanfo gye di sɛ onipa biara yɛ nipadua a honhom te ne mu. Ɛno nti bere a obi awu no ne honam no nkutoo na awu na ne honhom de ɛkɔ so tena ase. Wɔgye di sɛ saa honhom no kɔ Asamando - beae bi a nananom a wɔadi kan awuwu te. Nea Akanfo yɛ wɔ ayiyɛ ho no gyina saa gyidi yi so. Wɔgye di sɛ obibiara a owu a wɔanyɛ n'ayi anaa wɔanyɛ amanne ahorow bi ansa na wɔasie no no honhom ka kwantifi a ɔrentumi nkɔka nananom a wɔawuwu ho. Akanfo san gye di sɛ wɔyɛ ayi de hyɛ owufo no anuonyam.

 Amanne Ahorow 
Amanne ahorow a Akanfo yɛ ansa na wɔasie amu no gu ahorow.

 Bere a onipa no awu akyi pɛɛ 
Simma kakra ansa na obi befi mu no, Akanfo gye di sɛ ɛwɔ sɛ wɔma owufo no nsu nom. Wɔgye di sɛ saa nsu no bɛma no ahoɔden na ne honhom atumi atwa kwan akɔ Asamando. Tete no na wɔde nsuhyew guare amu no amonom hɔ ara wɔ ne wu akyi.   Woguare amu no wie a na wotumi hwie nsa gu amu no menem sɛnea ɛbɛboa na amu no ansɛe ntɛm esiane sɛ na wonni friigye a wɔde amu no bɛhyɛ mu anaa baabi a wɔkora amu. 

 Baabi a Menyaa Mmoa Fii